Izvor: N1

Povjerenstvo za odlučivanje o sukobu interesa donijelo je na sjednici odluku o postupku oko prvog potpredsjednika Vlade Tomislava Karamarka u kontekstu mogućeg sukoba interesa, nakon što su objavljeni podaci o poslovnom odnosu između Karamarkove supruge i Josipa Petrovića, savjetnika mađarske naftne kompanije MOL.

10:43 Pokrenut je postupak protiv Karamarka, objavilo je Povjerenstvo za sukob interesa, koje je odluku donijelo jednoglasno.



00:00 Izvor: N1

10:20 Povjerenstvo će odluku objaviti za 15 minuta.



povjerenstvo: voditelj predmeta : zatrazit cu pokretanje postupka protiv karamarka #n1info — anka bilic keserovic (@AnkaBilic) May 18, 2016

povjerenstvo: clanica: treba obratiti pozornost kad je peritis osnovan, i koliko im se povecao kapital #n1info — anka bilic keserovic (@AnkaBilic) May 18, 2016

10:17 Povjerenstvo je 12.5. od Vlade zatražilo podatke vezane za arbitražni postupak oko Ine, među ostalim i je li Tomislav Karamarko bio povezan s odlukama u postupku, ali i tvrtka njegove supruge.

Povjerenstvo je u međuvremenu zatražilo i podatke od trg. društva Drimia d.o.o., tj. tvrtke Ane Karamarko. Proučavali su predmete poslovanja s Peritus savjetovanjem. Od Josipa Petrovića će se također zatražiti informacije o poslovanju s Drimiom.

"Pitanje je i je li Karamarko propustio javnosti objasniti svoje poslovno-privatne odnose."

10:15 Sukob interesa postoji kada su privatni interesi javnih dužnosnika u sukobu s javnim interesima. Dužnosnik ne smije javnu dužnost koristiti za osobni probitak, niti ulaziti u odnose koji bi mogli utjecati na njegovo obnašanje dužnosti u javnom interesu.

PROČITAJTE JOŠ UŽIVO iz Sabora | Nećete danas stankama razbiti kvorum



Interesi povezanih osoba također ne smiju biti ispred javnog interesa obavljanja dužnosti određenog dužnosnika. Povezane su osobe, dakle, članovi obitelji, bračni i izvanbračni drugovi, braća, sestre..., kao i druge osobe koje se pod drugim okolnostima mogu smatrati interesno povezanim osobama s dužnosnikom.



10:10 Ana Karamarko posjeduje 80 posto trgovačkog društva Drimia, a nalazi se u poslovnom odnosu s MOL-om, kao i Peritusom. Istaknuta je izjava Karamarka, u kojoj je 18.4.2016. novinarima rekao da je njegov odnos s Josipom Petrovićem prijateljski, i da je uvijek znao "razdvajati privatne i javne interese". Druga izjava koja je istaknuta jest kada je Karamarko rekao da "neće sudjelovati u odlukama vezanima za Inu, sve dok Povjerenstvo za sukob interesa ne donese odluku."



Član povjerenstva napomenuo je da im je bitna samo činjenica postojanja i trajanja arbitraže, iz čega proizlazi nacionalni interes Hrvatske.

10:05 Član povjerenstva opisuje slušaj INA-MOL, odnosno aferu čiji kronološki redoslijed možete detaljno proučiti OVDJE.



10:00 Karamarko je sam predao zahtjev za istragu. Povjerenstvo je pročitalo pismo u kojem Karamarko napominje da se tijekom istrage mogu obratiti i njemu, i njegovoj supruzi, čija će tvrtka dati sve potrebne informacije za potrebe istrage.



SDP traži opoziv Karamarka

Također, Klub zastupnika SDP-a uputio je u saborsku proceduru Prijedlog za pokretanje pitanja povjerenja prvom potpredsjedniku Vlade Tomislavu Karamarku, čime se pokreće postupak njegova opoziva. Tim povodom izjavu za medije dat će predsjednik Kluba zastupnika SDP-a Zoran Milanović.

Inače, potpredsjednik Vlade Karamarko na svom se Facebook profilu osvrnuo na postupak Povjerenstva za sukob interesa.

VEZANE VIJESTI Ana Karamarko radila i za Gavrilović koji se sudi s državom

"Dobro je što će Povjerenstvo za sprječavanje sukoba interesa na sutrašnjoj sjednici pokrenuti postupak u kojem će odlučivati radi li se u ovoj situaciji o sukobu interesa.

Zahtjev sam podnio osobno pa je Povjerenstvo prema Zakonu obvezno pokrenuti ovaj postupak. Nadam se da će svoju odluku donijeti što prije", napisao je Karamarko.

00:00 Izvor: N1

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.